**EKSEMPEL PÅ**

**UTØVERAVTALE - PROFESJONELLE**

1. **PARTER**

Denne avtale inngås mellom \_\_\_\_\_\_\_\_\_\_\_\_ Golfklubb, («GK») og \_\_\_\_\_\_\_\_\_\_\_\_\_\_, («Utøver/Utøveren»).

1. **BAKGRUNN**

Utøveren er profesjonell golfspiller og er forpliktet til å registrere sin virksomhet i Foretaksregisteret samt å være medlem av …… GK. Utøveren skal delta på internasjonale profesjonelle turneringer på ……………… nivå og representere GK så langt det er praktisk mulig.

Avtalen omfattes ikke av arbeidsmiljølovens bestemmelser. Utøveren er ikke ansatt i GK og har således ikke noen ansatte rettigheter i relasjon til GK.

1. **FORMÅL**

Denne avtalen er et viktig element i driften av GKs idrettsvirksomhet, inklusive tilrettelegging av best mulig idrettslige vilkår for utøvere. Avtalen regulerer i hvilken utstrekning og på hvilken måte GK kan bistå Utøveren i dennes sportslige utvikling, hvordan GK kan benytte Utøveren i representasjonsvirksomhet og i markedsaktiviteter samt andre rettigheter og forpliktelser mellom partene.

Ved inngåelse av denne avtalen får GK rett til å inngå avtaler (jf. NIFs lov kap. 13 og 14 samt NGFs tilsvarende bestemmelser) for å finansiere ovennevnte virksomhet og Utøveren forplikter seg til å medvirke til dette (jf. pkt. 6).

1. **GRUNNLAG**

Partene skal delta i samarbeidet på en gjensidig positiv, forpliktende og respektfull måte og Utøveren ansees å representere GK.

GK er, i tillegg til å være medlem av NIF og NGF (som igjen er medlem av European Golf Association (EGA) og International Golf Federation (IGF). Så vel GK som Utøveren, er i tillegg til å være forpliktet i henhold til nærværende avtale, underlagt de til enhver tid gjeldende lover og bestemmelser for nevnte organisasjoner. Ved eventuell strid har idrettens regelverk forrang. Hver av partene har et selvstendig ansvar for å gjøre seg kjent med ovennevnte bestemmelser som finnes på NGFs nettside.

NIFs lov § 14-4 skal praktiseres slik at Utøveren er kontraktspart, men skal informere GK om hvilke firmaer det inngås avtaler med. Utøveren må unngå å inngå avtaler som konkurrerer med GKs sponsorer.

1. **AVTALEPERIODE**

Avtalen gjelder i hele verden.

GK kan si opp denne avtalen dersom Utøveren ikke oppfyller de forpliktelser Utøveren i henhold til denne avtalen pålegges av GK. Utøveren skal gis en skriftlig advarsel, med rett til å korrigere forholdet som gir grunnlag for advarselen innen 2 uker, før oppsigelse kan finne sted.

GK kan ikke si opp avtalen alene på grunn av manglende sportslige resultater

GK kan si opp avtalen med umiddelbar virkning om ikke utøveren tilfredsstiller kravene i punkt 7 m-q.

Utøvers rettigheter og GKs forpliktelser bortfaller dersom avtalen ikke er signert og returnert GK innen to (2) uker etter utsendelsen fra GK.

1. **GKs FORPLIKTELSER**

GK forplikter seg til:

1. å gi Utøver fri tilgang til gratis å benytte seg av klubbens anlegg, utendørs og innendørs.
2. å gi Utøveren tilgang til GKs profesjonelle trenere og øvrige støtteapparat.
3. å dekke reise- og ulykkesforsikring for Utøveren, gjeldende i hele verden.
4. at Utøver får dekket reise, overnatting, trening, spill og alle fellesmåltider på klubbens treningssamlinger i inn- og utland.
5. at Utøveren får kr ….,- i spillerstøtte per turnering der han/hun representerer klubben i Norge.
6. at Utøveren får kr ….,- i spillerstøtte per turnering der han/hun representerer klubben i utlandet.
7. å orientere Utøveren om de samarbeidsavtaler NGF inngår og som kan ha betydning for Utøveren.
8. å profilere Utøveren på en positiv måte.

Utøveren fakturerer GK for støttebeløp fra punkt 6 e og f. Beløpet skal gå til dekning av faktiske utlagte kostnader til turneringsdeltakelse eller eget sportslige støtteapparat. GK kan pålegge Utøveren å vise frem kvitteringer om det mistenkes at faktiske kostnader til turneringsdeltakelse eller eget sportslige støtteapparat er mindre enn samlet støttebeløp fra punkt 6 e og f.

1. **UTØVERS FORPLIKTELSER**

Utøver forplikter seg til å:

1. delta på NM og lag-NM, med mindre det kolliderer med profesjonelle turneringer på høyere nivå, eller at det er særdeles gode sportslige grunner til ikke å delta.
2. profilere GK på sosiale medier og i enhver sammenheng som innebefattes av denne avtalen.
3. lojalt støtte opp om de avtaler GK har med næringslivet. Utøveren forplikter seg til å medvirke i GKs markedsavtaler inntil … ganger per år. Dette dog slik at Utøveren har rett til forbehold iht. NIFs lov paragraf 14-5. Utøvers deltagelse skal skje i samråd med GKs eliteansvarlig og skal ikke gå ut over Utøverens trenings- eller konkurranseforberedelser. Fotoopptak på samlinger og konkurranser i regi av GK, inngår ikke i de gangene nevnt over.
4. vederlagsfritt delta i på … samlinger som har til formål å fremme talent- og rekrutteringsarbeidet i GK. Disse aktivitetene kommer i tillegg til de gangene som er nevnt i punkt c, og skal ikke påvirke Utøvers trenings/konkurranseopplegg.
5. gi GK eksklusivitet ift bruk av antrekk og logobruk i/på sponsorarrangement/ fotoseanser og markedskampanjer finansiert av GK.
6. ikke stille opp i aktiviteter (f.eks. å holde foredrag eller delta på tilstelninger og sammenkomster) for andre enn Utøvers private sponsorer og GKs samarbeidspartnere med mindre dette er avtalt særskilt og skriftlig med eliteansvarlig eller daglig leder i GK.
7. ikke å bruke preparater eller annet som er, eller kan forbindes med, doping. Bruk av naturpreparater og kosttilskudd skal godkjennes av GKs lege før bruk. Oppstår det situasjoner hvor Utøveren har behov for medisinske preparater, skal GKs eliteansvarlig underrettes og GKs lege konsulteres, slik at de riktige medisiner og rette erklæringer kan avgis for å unngå brudd på gjeldende dopingbestemmelser.
8. rette seg etter råd og veiledning gitt av GKs lege/medisinske støtteapparat. Utøveren er kjent med meldeplikten som følger av WADAs dopingbestemmelser.
9. opptre lojalt overfor GK i alle sammenhenger, for eksempel på sosiale medier, i media og overfor andre norske golfklubber.
10. gi GK rett til å inngå de avtaler med næringslivet som ansees nødvendige for å danne et godt grunnlag for finansiering av GKs idrettslige virksomhet og toppidrettssatsning samt å yte nødvendig medvirkning for gjennomføring av slike avtaler. Det vises i denne sammenheng særskilt til NIFs lov kapittel 13 og 14 samt til NGFs rettighets og arrangementsbestemmelser og NGFs bestemmelser for samarbeid mellom klubb og næringslivet.
11. gi GK vederlagsfri rett til å disponere individuelle bilder, levende bilder, gruppebilder og lagbilder, samt Utøverens navn, stemme og signatur. Disse rettighetene kan benyttes til blant annet annonser, fotokampanjer, radioreklame, internett reklame, reklamefilmer, videoinnslag, produkter, emballasje.
12. skriftlig å redegjøre overfor GK eventuelle inngåtte avtaler som begrenser overdragelse av nevnte rettigheter.

Utøveren aksepterer at GKs eliteansvarlig har en rolle med å kvalitetssikre den jobben utøverne gjør for å forbedre sin golf og oppnå høyere ranking. Dette innebærer at Utøveren forplikter seg til å:

1. til enhver tid ha en oppdatert skriftlig 2-siders plan etter mal fra GK tilgjengelig for GKs eliteansvarlig.
2. stille på alle GKs elitesamlinger/treningsleir, med mindre det kolliderer med viktige turneringer, eller at det er særdeles gode sportslige eller personlige grunner til ikke å delta. Fritak må godkjennes av eliteansvarlig.
3. gjennomføre golftester og fysiske tester spesifisert av eliteansvarlig, og godkjenne at disse testresultatene (av ikke-medisinsk karakter) kan publiseres med hovedhensikt å informere trenere i GK og NGF.
4. på oppfordring å gjennomføre relevante samtaler med GKs støtteapparat for elitespillere.
5. følge GKs pålegg om ytterligere kvalitetssikringskrav dersom GK mener det er hensiktsmessig for å sikre sportslig utvikling.
6. **MISLIGHOLD**

Ved mislighold av denne avtalen kan hver av partene kreve sitt økonomiske tap erstattet.

Ved vesentlig mislighold fra en av partene, har den annen part rett til å heve avtalen med øyeblikkelig virkning. Som vesentlig mislighold regnes alltid at Utøver blir dømt for overtredelse av de til enhver tid gjeldende dopingbestemmelser samt at Utøveren ikke opptrer iht./bryter gjeldende bestemmelser eller punkter i denne avtale.

Ved overtredelse av reglement nevnt i pkt. 3 og/eller 4 av denne avtale, gjelder NGFs reglement samt NIFs straffebestemmelser.

Iht. til NIFs lov paragraf 12-10, skal NGF, helt eller delvis, frata økonomisk støtte til Utøver som blir dømt for brudd på idrettens dopingbestemmelser.

1. **KONTAKTPERSONER**

For UTØVER: ……………………

For GK: …………………….

1. **TVISTER**

Skulle det mellom partene oppstå uenighet om forståelse av denne avtale skal en slik uenighet søkes løst gjennom forhandlinger.

Tidligst 30 dager etter at en av partene skriftlig har krevd **forhandlinger**, og uten at dette har ført til en løsning, kan partene bringe en tvist inn for domstolene ved forliksklage eller stevning. Rett verneting er ……..

Avtalen er utstedt i to eksemplarer, én til hver av partene.

……, den / 20…

…………………….. GK

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

NN NN

Spiller Daglig leder